Donald Trump amenință că mobilizează armata federală pentru a pune capăt "terorismului intern".
Trump a promis luni că va mobiliza armata federală pentru a pune capăt protestelor violente. Liderul de la Casa Albă a declarat că tulburările din capitala federală sunt "o ruşine". "Acestea sunt acte de terorism intern", adaugă președintele american.
La o săptămână după moartea lui George Floyd, președintele american face primele declarații. Într-o video conferință, Donald Trump a amenințat că va scoate pe străzi armata federală dacă protestele violente nu vor înceta, scrie CNN. Totodată liderul de la Casa Albă a calificat protestele din orașele americane "acte de terorism intern". În aceeași conferință, Trump s-a numit președintele legii și a ordinii. "Dacă un oraş sau un stat refuză să ia deciziile necesare pentru a apăra viaţa şi proprietatea locuitorilor săi, voi mobiliza armata americană pentru a rezolva rapid problema în locul lor " spune Trump.În timp ce acesta declara că este aliatul protestatarilor pașnici, poliţia trăgea cu gaze lacrimogene pentru a dispersa manifestanţii adunaţi în faţa porților Casei Albe. Aceeași sursă scrie că înainte de a vorbi Trump a fost văzut un convoi de vehicule militare care se deplase prin complexul prezidențial.Preșefintele american a promis că se va face dreptate și că moartea lui George Floyd nu a fost în zadar: "Toți americanii au fost afectați și revoltați pe bună dreptate de moartea brutală a lui George Floyd".